Lars Lefdal

Lars Kristen Lefdal (1939–2024) var en norsk politiker (H) og veiingeniør.Erna Solberg: -Vi minnes Lars Lefdal i takknemlighet og respekt - Minneord i Aftenposten 5. februar 2024

Han vokste opp på gård i Lefdal i Nordfjord. Han gikk Firda gymnas og studerte deretter bygningsteknikk ved NTH i Trondheim. Han ble sivilingeniør i 1962. Lefdal kom til Nordfjordeid og senere til Leikanger og arbeidet i Statens vegvesen.

Lars Lefdal var ordfører i Leikanger kommune fra 1976 til 1977 og stortingsrepresentant for Sogn og Fjordane fra 1977 til 1989, som representant for Høyre. Han satt hele tiden i Stortingets samferdselskomité, fra 1981 som nestformann.

Mens Lefdal ennå satt på Stortinget, ble han ansatt som fylkesveisjef i Sogn og Fjordane. Han tiltrådte stillingen i 1989 og satt frem til 2002.

Fra 2010 ledet han etableringen av Senior Høyre i Sogn og Fjordane.

 Referanser 

 Eksterne lenker 




Kategori:Stortingsrepresentanter fra Høyre
Kategori:Stortingsrepresentanter for Sogn og Fjordane
Kategori:Stortingsrepresentanter 1977–1981
Kategori:Stortingsrepresentanter 1981–1985
Kategori:Stortingsrepresentanter 1985–1989
Kategori:Ordførere i Leikanger
Kategori:Høyre-ordførere i Sogn og Fjordane
Kategori:Norske veiingeniører
Kategori:Alumni fra NTH
Kategori:Personer fra Eid kommune